Diari Oficial de la Generalitat Valenciana


Sumari del DOGV 9910, del 07-08-2024 (2024/8032)

ACORD de 2 d’agost de 2004, del Consell, d'autorització de l'increment del límit per a comprometre despesa plurianual en la línia de subvenció de concurrència competitiva S0296 “Programa d'I+D+i Comunitat Valenciana: Ajudes per al foment i suport a la I+D+i”, del capítol 7 i programa pressupostari 542C00 “Investigació, Desenvolupament Tecnològic i Innovació (I+D+i)”, de la Conselleria d'Educació, Cultura, Universitats i Ocupació (VL 09.002/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9910

Data del DOGV
:   07-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8032

CVE
:   SPWO-N-2085-9835

Data del document
:   02-08-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

La Llei 8/2023, de 27 de desembre, de pressupostos de la Generalitat per a l'exercici 2024, inclou en l'annex de transferències i subvencions del programa pressupostari 542C00 «Investigació, Desenvolupament Tecnològic i Innovació (I+D+i)», la línia de subvenció de concurrència competitiva S0296 «Programa d'I+D+i Comunitat Valenciana: Ajudes per al foment i suport a la I+D+ i», del capítol 7 amb la finalitat d'incrementar els recursos i el potencial del sistema valencià d'I+D+i, promovent la formació, el perfeccionament, així com la mobilitat del personal investigador, i l'atracció de talent; l'enfortiment dels grups i institucions, finançant-se a través d'esta línia fins a 14 modalitats de subvencions per al foment d'I+D+i.

Per la seua part, mitjançant la Resolució de 20 d'octubre de 2023, la Conselleria d'Educació, Universitats i Ocupació, es van convocar diferents tipus de subvencions a la promoció de la investigació científica, el desenvolupament tecnològic i la innovació en la Comunitat Valenciana per a l'anualitat 2024, alguna de les quals tenen abast plurianual, i es financen amb la citada línia de subvenció de concurrència competitiva S0296 «Programa d'I+D+i Comunitat Valenciana: Ajudes per al foment i suport a la I+D+ i».

Tenint en compte les actuacions iniciades amb anterioritat al 2024  amb abast plurianual, així com els imports necessaris per a afrontar la convocatòria en curs, es fa necessari un increment dels límits quantitatius per a poder adquirir compromisos de despesa amb càrrec a l'exercici 2025, per això la Conselleria d'Educació, Cultura, Universitats i Ocupació planteja la necessitat d'incrementar el límit quantitatiu d'acord amb el que estableix l'article 40.3 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, per a comprometre despesa plurianual en la línia de subvenció de concurrència competitiva S0296 «Programa d'I+D+i Comunitat Valenciana: Ajudes per al foment i suport a la I+D+ i», capítol 7, del programa 542C00 «Investigació, Desenvolupament Tecnològic i Innovació I+D+i».

A este efecte, i en virtut del que es preveu en l'apartat 4 de l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, a proposta de la Consellera d'Hisenda, Economia i Administració Pública, el Consell,

ACORDA

Autoritzar l'ampliació del límit quantitatiu que establix l'article 40.3 de la Llei 1/2015 d'Hisenda Pública, del Sector Públic Instrumental i de Subvencions, per a assumir compromisos de despesa en l'anualitat 2025, de la línia de subvenció de concurrència competitiva S0296 «Programa d'I+D+i Comunitat Valenciana: Ajudes per al foment i suport a la I+D+i», capítol 7, del programa 542C00 «Investigació, Desenvolupament Tecnològic i Innovació I+D+i», d'acord amb el següent detall:

|  |  |  |
| --- | --- | --- |
| *Exercici* | *Límit actual* | *Límit modificat* |
| 2025 | 83.643.566,00 | 31.497.908,35 |

  

Ontinyent, 2 d'agost de 2024

Susana Camarero Benítez

Consellera secretària